钦定古今图书集成/理学汇编/学行典/第031卷 > 理数钤〈离集上〉 > 《数卦体用论》
## 钦定古今图书集成/理学汇编/学行典/第031卷 > 理数钤〈离集上〉 > 《数卦体用论》

按：齐氏体用之论，多有缺文。考王氏《外集》有以本卦
体用言者，有以用卦体用言者。本卦之体用以卦体

刚勇而决胜；《坤》之体正则顺而不邪，偏则顺而不守
其道，用于国则安静而无扰，于军则以直方而爱士；
《震》之体正，则动而不妄，偏则动而为躁。用于国则斧
钺以重，威，于军则以声势而慑敌。《巽》之体正，则卑而
无辱，偏则卑而为佞。用于国则通变于权，宜于军则
柔弱而畏怯。《坎》之体正，则险而不可犯，偏则险而为
贼害，用于国则封疆以阻，用于军则城固而难克。《离》
之体正，则明而不可欺，偏则明而为苛，用于国则好
善而恶恶，于军则知己而知敌。《艮》之体正，则静而不
可诱以利，偏则行而不及其时，用于国则止邪于未
形，于军则持重而有待。《兑》之体正，则和而不可挠，偏
则说而不由于礼，用于国则爱惠而浃洽，于军则吊
伐而民服。此以本卦体用言也。如以静为体，体为主，
动为用，用为事也。体之卦气，宜盛不宜衰，盛者吉而
衰者凶，如《震》《巽》盛于春，《离》盛于夏，《干兑》盛于秋，《坎》盛
于冬，《坤》艮盛于季月是也。衰者，春逢《坤》《艮》，夏值兑《干》，
秋逢震巽，冬值离，季月逢《坎》是也。体宜受用卦之生，
用宜见体卦之克，生体为吉，克体为凶。又曰：体宜受
他卦之生，不宜受他卦之克，他卦为用卦互卦变卦
是也。生者，如干兑金体，宜坤艮土生之。坤艮土宜离
火生之。克者，如金体火克，火体水克之类。若用吉变
凶，则终凶而始吉；用凶变吉，则先凶而终吉。此以用
卦体用言也，非深于《易》者，孰能察之。